І гэтыя словы, думаецца, сапраўды заключаюць асноўны рэцэпт поспеху. Канечне, я разумею, што не кожная арганізацыя здолее выдаткаваць такія сродкі на свой летнік. Але не абавязкова мець тую ж параканвекцыйную печку, каб наладзіць якаснае харчаванне. Напрыклад, дасканалае выкананне норм гігіены не патрабуе вялікіх выдаткаў, як не патрабуе іх адказнае стаўленне да сваіх абавязкаў кожнага работніка і харчаблока, і ўсяго лагера. Можа быць, пры немагчымасці, скажам, набыцця самага сучаснага абсталявання перамагчы ў конкурсе і не атрымаецца, але наладзіць харчаванне дзяцей на годным узроўні ўдасца без сумненняў.